ร้านเบเกอรี่ชื่อดังของสระยายโสม อ.อู่ทองค่ะ นิยมซื้อเป็นของฝากกลับบ้านค่ะ ร้านนี้เปิดมานานมากและมีชื่อเสียงดังข้ามอำเภอเลยนะคะ คนที่อยู่ในสุพรรณบุรีน่าจะรู้จักกันทุกคน จากร้านเล็กๆจนปัจจุบันร้านใหญ่โตขึ้นมากค่ะ แต่เรื่องรสชาติก็ยังคงความอร่อยเหมือนเดิม ร้านนี้จะเด่นเรื่องชิฟฟ่อนเค้กค่ะ รสใบเตยมะพร้าวอ่อน เนื้อเค้กนุ่มรสละมุนเข้ากันกับเนื้อครีมมีมะพร้าวอ่อนเป็นชิ้นๆแทรกอยู่ในครีมด้วยค่ะ ส่วนรสอื่นไม่ได้ทานค่ะ เพราะชอบรสนี้มากที่สุดแล้ว เวลาทานแนะนำว่าให้แช่ในตู้เย็นแล้วนำออกมาทานเย็นๆแบบนั้นแหละค่ะเด็ดสุด เนื้อเค้กชิฟฟ่อนห่อด้วยกระดาษทำให้เค้กไม่แข็งจากลมด้วยค่ะทานก็สะดวกไม่เลอะมือ ซึ่งคราวก่อนเราได้ทานเป็นขนมปังสอดไส้สังขยาด้วย เค้าก็ทำได้อร่อยลงตัวเช่นกันค่ะ ถือว่าเป็นร้านเบเกอรี่ที่ทานแล้วไม่ผิดหวังแน่นอนค่ะ ใครที่ผ่านไปทางอ.อู่ทองอย่าลืมแวะซื้อกันนะคะ เห็นว่าตอนนี้มีสาขา 2 ที่สามชุกแล้วใครผ่านมาเที่ยวน่าจะได้ซื้อง่ายขึ้นค่ะ